CELEX: 62007TN0207
Language: mt
Date: 2007-06-07 00:00:00
Title: Kawża T-207/07: Rikors ippreżentat fis- 7 ta' Ġunju 2007 — Eurallumina vs Il-Kummissjoni

4.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 183/36
            
         Rikors ippreżentat fis-7 ta' Ġunju 2007 — Eurallumina vs Il-Kummissjoni
   (Kawża T-207/07)
   (2007/C 183/71)
   Lingwa tal-kawża: L-Ingliż
   Partijiet
   
      Rikorrenti: Eurallumina (Portoscuso, l-Italja) (rappreżentanti: L. Martin Alegi, R. Denton u E. Cormack, Solicitors)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrenti
   
               —
            
            
               Jew:
               
                           —
                        
                        
                           tannulla d-deċiżjoni kkontestata kollha kemm hi;
                        
                     
                           —
                        
                        
                           tordna li l-eżenzjoni preżenti awtorizzata mid-Deċiżjoni tal-Kunsill 2001/224/KEE hija legali sal-31 ta' Diċembru 2006 u li kull somma mogħtija mill-Istat Taljan m'għandhiex tkun ikkunsidrata bħala għajnuna illegali mogħtija mill-Istat, jew minn ta' l-anqas m'għandiex tiġi rkuprata; jew
                        
                     
                           —
                        
                        
                           tannulla d-deċiżjoni kkontestata kollha kemm hi u tiddikjara li l-eżenzjoni preżenti awtorizzata mid-Deċiżjoni tal-Kunsill 2001/224/KEE hija legali sal-31 ta' Diċembru u u li kull somma mogħtija mill-Istat Taljan m'għandhiex tkun ikkunsidrata bħala għajnuna illegali mogħtija mill-Istat, jew minn ta' l-anqas m'għandiex tiġi rkuprata; jew
                        
                     
                           —
                        
                        
                           tordna li l-irkupru m'għandux ikun ta' iktar minn EUR 3 għal kull tunnellata.
                        
                     
         
               —
            
            
               Jew:
               
                           —
                        
                        
                           tannulla l-Artikoli 1, 4, 5 u 6 tad-deċiżjoni kkontestata safejn dawn jirrigwardaw lil Eurallumina; jew
                        
                     
                           —
                        
                        
                           tordna li l-eżenzjoni preżenti awtorizzata mid-Deċiżjoni tal-Kunsill 2001/224/KEE hija legali sal-31 ta' Diċembru u li kull somma mogħtija mill-Istat Taljan m'għandhiex tkun ikkunsidrata bħala għajnuna illegali mogħtija mill-Istat, jew minn ta' l-anqas m'għandiex tiġi rkuprata; jew
                        
                     
                           —
                        
                        
                           tannulla l-Artikoli 1, 4, 5 u 6 tad-deċiżjoni kkontestata safejn dawn jirrigwardaw lil Eurallumina u tordna li l-eżenzjoni preżenti awtorizzata mid-Deċiżjoni tal-Kunsill 2001/224/KEE hija legali sal-31 ta' Diċembru u li kull somma mogħtija mill-Istat Taljan m'għandhiex tkun ikkunsidrata bħala għajnuna illegali mogħtija mill-Istat, jew minn ta' l-anqas m'għandiex tiġi rkuprata; jew
                        
                     
                           —
                        
                        
                           tordna li l-irkupru m'għandux ikun ta' iktar minn EUR 3 għal kull tunnellata.
                        
                     
                           —
                        
                        
                           Sussidjarjament, timmodifika l-Artikoli 5 u 6 tad-deċiżjoni kkontestata safejn dawn jirrigwardaw lil Eurallumina b'tali mod li skond l-eżenzjoni preżenti sal-31 ta' Diċembru 2006, kull somma mogħtija mill-Istat Taljan m'għandhiex tiġi rkuprata; u
                        
                     
                           —
                        
                        
                           tordna lill-Kummissjoni tbati l-ispejjeż tal-kawża.
                        
                     
         Motivi u argumenti prinċipali
   Ir-rikorrenti titlob l-annullament tad-Deċiżjoni tal-Kummissjoni C(2007) 286 finali tas-7 ta' Frar 2007 li permezz tagħha l-Kummissjoni ddeċidiet li eżenzjonijiet mid-dazju tas-sisa mogħtija minn Franza, l-Irlanda u l-Italja fir-rigward ta' żejt tqil karburanti li jintuża fil-produzzjoni ta' l-alumina b'effett mill-1 ta' Jannar 2004 kienu jikkostitwixxu għajnuna mill-Istat skond l-Artikolu 87(1) KE u li parti minn din l-għajnuna kienet inkompatibbli mas-suq komuni.
   In sostenn tar-rikors tagħha, ir-rikorrenti ssostni li l-kontinwazzjoni ta' l-eżenzjoni mid-dazju tas-sisa għal żjut minerali użati bħala karburant għall-produzzjoni ta' l-alumina f'Sardinja anke wara d-dħul fis-seħħ tad-Direttiva tal-Kunsill 2003/96/KE (1) fl-1 ta' Jannar 2004 ma tikkostitwixxix għajnuna mill-istat, minħabba li l-Artikolu 18(1) tad-Direttiva u l-Anness II tagħha espliċitament jipprovdu li din l-eżenzjoni, li kienet approvata mid-Deċiżjoni tal-Kummissjoni 2001/224/KE (2), tibqa' valida sal-31 ta' Diċembru 2006. Għalhekk, skond ir-rikorrenti, id-Direttiva 2003/96/KE espliċitament tikkonvalida l-eżenzjoni speċifika mid-dazju tas-sisa mogħtija lir-rikorrenti sal-31 ta' Diċembru 2006.
   Barra minn hekk, ir-rikorrenti ssostni li anke jekk l-eżenzjoni approvata mid-Deċiżjoni tal-Kunsill 2001/224/KE hija, prima facie, miżura selettiva, din hija ġġustifikata min-natura u l-loġika in ġenerali' tar-regoli Komunitarji u tas-sistema tat-taxxa Taljana, u għaldaqstant, mhijiex għajnuna mill-Istat.
   Barra minn hekk, ir-rikorrenti ssostni li anke jekk l-eżenzjoni approvata mid-Deċiżjoni tal-Kunsill 2001/224/KE tiġi kkunsidrata bħala għajununa mill-Istat, din tikkwalifika għall-eżenzjoni mill-projbizzjoni ta' l-Artikolu 87(1) KE tar-regoli dwar l-għajnuna għall-ambjent. (3)
   
   Fl-aħħar nett, ir-rikorrenti ssostni li l-Kummissjoni, billi ddeċidiet li l-applikazzjoni għall-eżenzjoni mid-dazju tas-sisa għal żjut minerali użati bħala karburant għal produzzjoni ta' l-alumina, fost l-oħrajn, f'Sardinja kienet għajnuna mill-Istat li tista' tiġi rkuprata b'effett mill-1 ta' Jannar 2004, kisret il-prinċipji ta' l-aspettattivi leġittimi, taċ-ċertezza legali, tal-preżunzjoni tal-validità, ta' lex specialis, ta' effet utile u ta' amministrazzjoni tajba u dan peress li r-rikorrenti kellha aspettattivi leġittimi li l-eżenzjoni approvata mid-Deċiżjoni tal-Kunsill 2001/224/KE sal-31 ta' Diċembru 2006 kienet att Komunitarju legalment validu u li kull miżura li ttieħded mill-awtoritajiet Taljani u mir-rikorrenti sabiex jimplementaw u jibbażaw ruħhom fuq din id-Deċiżjoni ma kellhiex twassal għal riżultat illegali.
   
      (1)  Direttiva tal-Kunsill 2003/96/KE tas-27 ta' Ottubru 2003 li tirriforma l-istruttura tal-Komunità dwar tassazzjoni fuq prodotti ta' enerġija u elettriku (ĠU 2003 L 283, p. 51).
   
      (2)  Deċiżjoni tal-Kunsill 2001/224/KE tat-12 ta' Marzu 2001 dwar ir-rati mnaqqsa tat-taxxa tas-sisa u l-eżenzjonijiet minn din it-taxxa fuq ċerti żjut minerali meta jintużaw għal skopijiet speċifiċi (ĠU 2001 L 84, p. 23).
   
      (3)  Linji gwidi tal-Komunità dwar l-għajnuna ta' l-istat għall-ħarsien ta' l-ambjent (ĠU 2001 C 37, p. 3), b'mod partikolari l-paragrafu 51(1)(a) u (b).